Diari Oficial de la Generalitat Valenciana


Sumari del DOGV 6646, del 08-11-2011 (2011/11052)

Notificació de Resolució de 13 de setembre de 2011, de denegació de la sol·licitud de renovació del carnet de taxista.
----------------------------------------------------------------------------------------------------------------------

### Dades del document

Número de DOGV
:   6646

Data del DOGV
:   08-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11431


Organisme emissor
:   Agència Valenciana de Mobilitat

Tipus de document
:   Anunci

Notificació de Resolució de 13 de setembre de 2011, de denegació de la sol·licitud de renovació del carnet de taxista. [2011/11252]  
La directora de l'Agència Valenciana de Mobilitat ha dictat la Resolució de 13 de setembre de 2011:  
«La directora de l'Agència Valenciana de Mobilitat, en virtut de les atribucions que li conferixen la Llei de la Generalitat Valenciana 9/2000, de 23 de novembre, de creació de l'entitat, i l'Acord del Consell de la Generalitat Valenciana, de 5 d'octubre de 2001, pel qual s'aproven els seus Estatuts, adopta la resolució següent, per a la qual s'han de tindre en compte els següents  
  
Fets  
  
Primer. Amb data 30 de juny de 2011, Fernando Groba Zuñiga presenta en el Registre General d'esta entitat sol·licitud de renovació del carnet de taxista de l'Àrea de Prestació Conjunta de València.   
  
  
Fonaments de dret  
  
Primer. D'acord amb el que establixen els articles 4.2, a) de la Llei 9/2000, de 23 de novembre, 3.2, a) i 23 dels Estatuts de l'Entitat Pública de Transport Metropolità de València, aprovats per Acord del Consell de la Generalitat Valenciana, de 5 d'octubre de 2001, i l'article 44 de la Llei 6/2011, d'1 d'abril, de la Generalitat, de Mobilitat de la Comunitat Valenciana, la competència per a dictar la present resolució correspon a esta directora.  
  
Segon. De conformitat amb el que establix l'annex V de la Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi de les àrees de Prestació Conjunta de la Comunitat Valenciana, i segons l'informe de vida laboral presentat, el sol·licitant no ha practicat de manera habitual la professió de taxista, i ha de passar, per a la seua expedició, les proves corresponents a què fa referència l'esmentada resolució.  
A la vista de l'anterior, esta directora, resol  
Denegar la sol·licitud de renovació del carnet de taxista a Fernando Groba Zuñiga.»  
  
La qual cosa li notifique i li advertix que de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, cal interposar en el termini d'un mes, comptador des de l'endemà de la notificació, recurs d'alçada davant de la consellera d'Infraestructures, Territori i Medi Ambient, com a òrgan competent per a la seua resolució, o davant d'esta Agència, la qual, de conformitat amb el que disposa l'article 114 de la Llei de Règim Jurídic de les Administracions Públiques i del Procediment Administratiu Comú, ho remetrà a l'òrgan competent per a resoldre'l; tot això de conformitat amb el que disposen els articles 107 i següents de la dita llei i sense perjuí que puguen interposar-se qualssevol altres recursos que s'estimen oportuns.  
  
  
Burjassot, 13 de setembre de 2011.- El cap de l'Àrea Economicoadministrativa: F. José Moltó Orduña.